ananddey/assamese-wiki-corpus huggingface dataset:
টেম্বলাই দেৱী

alt=Tryamboli temple on Temblai hill, Kolhapur, Maharashtra, India|

টেম্বলাই দেৱী (ইংৰাজী: Temblai Devi) বা ত্ৰিয়াম্বোলি (স্থানীয়ভাৱে জনাজাত) দুৰ্গা দেৱীৰ এক অৱতাৰ আৰু ভাৰতৰ মহাৰাষ্ট্ৰৰ কলহাপুৰৰ পূব অংশৰ এটা পাহাৰৰ শিখৰত অৱস্থিত মন্দিৰৰ অধিস্থাতী দেৱী ৰেনুকাৰ এটা ৰূপ।

এই মন্দিৰটোৰ বাবেই যি পাহাৰত মন্দিৰটো অৱস্থিত, সেই পাহাৰটোক টেম্বলাই পাহাৰ বুলি জনা যায়। মন্দিৰ পৰিসৰত দুটা মন্দিৰ আছে, দক্ষিণ দিশৰ ডাঙৰ মন্দিৰটো টেম্বলাই দেৱী আৰু উত্তৰ-পূব দিশৰ সৰু মন্দিৰটো য়ামাই দেৱীৰ বাবে উৎসৰ্গিত। এই স্থানৰ উত্তৰ দিশত এটা পথ আৰু দক্ষিণ দিশত স্থল সেনাবাহিনীৰ আৱাসগৃহ আছে। ভক্তসকলে বিশেষকৈ মহিলাসকলে মন্দিৰলৈ গৈ নিজৰ পছন্দৰ পুৰুষক বিয়া কৰাবলৈ প্ৰাৰ্থনা কৰে বা যদি বিবাহিত হয় তেন্তে স্বামীৰ দীৰ্ঘ আৰু সুস্থ জীৱনৰ কামনা কৰি প্ৰাৰ্থনা কৰে। দৰ্শনাৰ্থী আৰু স্থানীয় লোকৰ বাবেও ই এক পৰিচিত স্থানীয় পৰ্যটন স্থান। টেম্বলাই মন্দিৰ পৰিসৰ চহৰখনলৈ অহা পৰ্যটকৰ বাবে ভ্ৰমণ কৰিবলগীয়া বহুতো স্থানৰ ভিতৰত অন্যতম হিচাপে স্বীকৃতি লাভ কৰিছে। এই টেম্বলাই মন্দিৰৰ পৰা কিছু দূৰৈত কদমৱাড়ীত পঞ্চগংগা নদীৰ ওচৰত টেম্বলাই দেৱীৰ আন এটা মন্দিৰ আছে।

মন্দিৰ পৰিসৰৰ মন্দিৰৰ উত্তৰ-পূব দিশৰ মুকলি মালভূমি অংশত গণপতিৰ এটা বৃহৎ মূৰ্তি আছে। গণপতি মূৰ্তিৰ কাষতে দেৱস্থান সমিতিৰ দ্বাৰা নিৰ্মিত ছাত্ৰপতি শিৱাজীৰ সৰু স্মৃতিসৌধৰ এটা আৱক্ষ মূৰ্তি আছে। স্থানীয় কৰ্তৃপক্ষই এই অঞ্চলটো এখন সৰু শিশু উদ্যান স্থাপন কৰিছে। স্বাধীনতাৰ পূৰ্বৰ যুগত পাহাৰটোৰ ওপৰেৰে বৈ অহা শুদ্ধ বতাহৰ বাবে এই পাহাৰটো যক্ষ্মা ৰোগীৰ চিকিৎসাৰ কেন্দ্ৰ আছিল।

টেম্বলাই দেৱীৰ আন এটা তুলনামূলকভাৱে কম পৰিচিত মন্দিৰ চহৰৰ উত্তৰ-পূব দিশৰ কদমৱাড়ীত পঞ্চগংগা নদীৰ পাৰত আছে।

কিংবদন্তী

alt=Ganesha statue at the Temblai hill temple complex|

স্থানীয় কিংবদন্তি অনুসৰি দেৱী ৰেনুকা মহালক্ষ্মীৰ ভগ্নী আৰু তেওঁ মহালক্ষ্মীক এই অঞ্চলৰ অসুৰক হত্যা কৰাৰ প্ৰচেষ্টাত সক্ৰিয়ভাৱে সমৰ্থন কৰিছিল। কিন্তু যুদ্ধৰ পাছত মহালক্ষ্মীয়ে ৰেণুকা দেৱীক যথাযথ শ্ৰদ্ধা নিদিয়াত পাহাৰলৈ নামি আহি মহালক্ষ্মীৰ ফালে পিঠি দি তাতেই বহিল। এই কাৰণেই তেওঁৰ মন্দিৰত মহালক্ষ্মীৰ মূৰ্তি পশ্চিমমুখী আৰু টেম্বলাইত দেৱী ৰেনুকাৰ মূৰ্তি পূবমুখী। প্ৰতি বছৰে নৱৰাত্ৰীৰ সময়ত ললিতপঞ্চমীৰ পঞ্চম দিনা দুয়োগৰাকী ভগ্নীৰ মিলন উদযাপন কৰা এক শোভাযাত্ৰা আয়োজন কৰা হয়।

তথ্য সংগ্ৰহ

শ্ৰেণী:হিন্দু দেৱী
অসমত দেখা পোৱা সাপবোৰ

অসমীয়া নাম
ইংৰাজী নাম
বৈজ্ঞানিক নাম
চিত্ৰ
ঢোঁৰা সাপ
Checkered keelback
Xenochrophis piscator
centre|
গুৱলা সাপ
Milk snake
Lampropeltis triangulum
centre|
চকৰিফেঁটী সাপ
Monocled cobra
Naja kaouthia
centre|
ৰাজফেঁটী সাপ
King Cobra
Ophiophagus hannah
centre|
অজগৰ সাপ
Asiatic Python
Python reticulatus
centre|
মাটি সাপ
Brahminy Blindsnake
Ramphotyphlops braminus
centre|
কাৰ্শলা সাপ
Bronzeback Tree Snake
Dendrelaphis schokari
centre|
মচোৱা গোম সাপ
Oriental ratsnake
Ptyas mucosa
centre|
বৰখন্তি সাপ
Diard’s Blind Snake
Typhlops diardii

শালিকা ঠোঁটিয়া সাপ
Short-nosed Vine Snake
Ahaetulla prasina
centre|
বামুণী সাপ
Buff-Striped Keelback
Amphiesma stolata
centre|
ধুন্দুলীফেঁটী সাপ
Copper-headed Trinket Snake
Coelognathus radiata

সুন্দৰী সাপ
Ornate Flying Snake
Chrysopelea ornata
centre|
মেনী সাপ
Smooth Water Snake
Enhydris enhydris

মালীবৰ সাপ
Common Wolf Snake
Lycodon aulicus
centre|
বগাপতীয়া খুকুৰী সাপ
White-barred Kukri Snake
Oligodon albocinctus

শামুক খোৱা সাপ
Assam Snail Eater
Pareas monticola

বাটৰাজ সাপ, ৰঙামূৰীয়া সাপ, বাটচুপা সাপ
Red-necked Keelback
Rhabdophis subminiatus
centre|
লাওডোগা সাপ
White-lipped Pit Viper
Cryptelytrops albolabris

শঁকা সাপ, গোৱালা সাপ, শংখচূড়, বাকৰাজ
Banded krait
Bungarus fasciatus
centre|
ডাঙৰ ক'লা শংখচূড় সাপ
Greater black krait
Bungarus niger

সৰু ক'লা শংখচূড় সাপ
Lesser black krait
Bungarus lividus

ভাৰতীয় শংখচূড় সাপ, সৰু শংখচূড়, সৰু শঁকা
Common krait
Bungarus caeruleus

Common kukri snake
Oligodon arnensis

Common or long-nosed vine snake
Ahaetulla nasuta

Rock python
Python molurus

ৰাছেলচ্ ভাইপাৰ
Russel's viper
Vipera russellii

Pit vipers
Trimeresurus spp.

Philippine cobra
Naja philippinensis

তথ্যসূত্ৰ

শ্ৰেণী:জীৱবিজ্ঞান
শ্ৰেণী:প্ৰাণীবিজ্ঞান সম্পৰ্কীয় তালিকা আৰু প্ৰবন্ধ
শ্ৰেণী:অসম সম্পৰ্কীয় তালিকা
হাফু

হাফু (هف, আধা; ) হৈছে জাপানত জন্মগ্ৰহণ কৰা সেইজন ব্যক্তি যাৰ বংশধৰসকলৰ আধা এছিয়ান আৰু আধা অ-এছিয়ান বা এছিয়ান নহয়। সাধাৰণতে মিশ্ৰিত জাতিৰ পূৰ্বপুৰুষ থকা যিকোনো লোকৰ বৰ্ণনা কৰিবলৈও এই শব্দটো ব্যৱহাৰ কৰিব পাৰি। জাপানত যিসকল ব্যক্তিৰ পিতৃ-মাতৃৰ এজন অ-এছীয় বা এছিয়ান নহয়, তেওঁলোকক হাফু জাপানী বুলি কোৱা হয় আৰু তেওঁলোকে প্ৰায়ে সম্পূৰ্ণ এছিয়ান বংশৰ জাপানী নাগৰিকৰপৰা পক্ষপাতিত্ব আৰু বৈষম্যৰ সন্মুখীন হয়। হাফু ব্যক্তিসকলক জাপানী আৰু বিদেশী সংবাদ মাধ্যমে সুন্দৰকৈ সামৰি লৈছে আৰু ২০১০ চনৰ জাপানৰ স্বাস্থ্য, শ্ৰম আৰু কল্যাণ মন্ত্ৰ্যালয়ৰ তথ্য অনুসৰি, জাপানত জন্ম হোৱা ৩০ জন শিশুৰ ভিতৰত এজন শিশু অন্তঃবৰ্ণৰ দম্পতীৰ ঘৰত জন্ম হয়, য’ত এজন অভিভাৱক অ-এছিয়ান অৰ্থাৎ জাপানৰ প্ৰতি ত্ৰিশজন নাগৰিকৰ এজন হাফু।

জাপানী ভাষাত

ডাবুৰু হৈছে হাফুৰ এটা বিকল্প যি এটাৰ পৰিৱৰ্তে দুটা সংস্কৃতিৰ ইতিবাচক অৰ্থৰ ওপৰত গুৰুত্ব আৰোপ কৰে।
কনকেটচুজি হৈছে এজন জাপানী ব্যক্তি যাৰ পিতৃ-মাতৃ এজন অ-জাপানী। ইয়াক শ্লেষ ৰূপে বা অপমানসূচক শব্দ হিচাপে গণ্য কৰা হয়।

ইতিহাস

প্ৰাগৈতিহাসিকৰপৰা সামন্তবাদী জাপানলৈ

হাফুৱে এজন ব্যক্তিক বুজায় যাৰ এগৰাকী পৰম্পৰাগত জাপানী পিতৃ বা মাতৃ আৰু এগৰাকী অপৰম্পৰাগত জাপানী পিতৃ বা মাতৃ আছে। জাতিগত বা পৰম্পৰাগত জাপানী শব্দটোৱে জাপান দ্বীপপুঞ্জৰ থলুৱা জাপানী লোকসকলক বুজায়।

তথ্যসূত্ৰ

শ্ৰেণী:জাপান
শ্ৰেণী:Articles containing Japanese language text
মাজুলীৰ মৃৎ শিল্প

মাজুলীৰ মৃৎ শিল্প হৈছে অসমৰ এবিধ উল্লেখযোগ্য লোককলা। সাধাৰণতে কুমাৰ আৰু হীৰা সম্প্ৰদায়ৰ লোকসকল এই কলাৰ সৈতে জড়িত। মৃৎ শিল্পত কুশলী এই লোকসকলক 'কুম্ভকাৰ' নামেৰেও জনা যায়। অসমৰ গৌৰীসাগৰ, কাকডোঙা, ধৱলী, ভীমপাৰা আদি নৈপৰীয়া অঞ্চলৰ লোক মৃৎ শিল্পৰ লগত জড়িত যদিও মাজুলীৰ শালমৰা অঞ্চলৰ মৃৎ শিল্পই অসমৰ মৃৎ শিল্পজাত সামগ্ৰীৰ এক-তৃতীয়াংশ চাহিদা পূৰণ কৰে।

সামগ্ৰী নিৰ্মাণৰ সময়

শালমৰাৰ শিল্পীসকলে বছৰত তিনিবাৰকৈ মৃৎশিল্পজাত সামগ্ৰীৰ উৎপাদন আৰু বিক্ৰী কৰে। এই সময়ক তেওঁলোকে খেপ বুলি কয়। এই খেপসমূহ হ'ল আহু খেপ, শালি খেপ আৰু বেচা খেপ।

আহু খেপৰ উৎপাদন আৰু বিক্ৰী জেঠ মাহৰপৰা ভাদ মাহৰ ভিতৰত, শালি খেপ আঘোণৰপৰা ফাগুন মাহৰ ভিতৰত আৰু বেচা খেপৰ উৎপাদন আৰু বিক্ৰী চ'ত মাহৰপৰা ব'হাগ মাহৰ ভিতৰত সম্পাদিত হয়।

উৎপাদিত সামগ্ৰী

মৃৎ বা মাটিৰে উৎপাদিত সামগ্ৰী সমূহৰ ভিতৰত এৱাঁ টেকেলি, পাটি টেকেলি, দৈ টেকেলি, সৰুপাটি কলহ, ডাঙৰ পাটি কলহ, মথাকনীয়া কলহ, মলা, নদীয়া, দুণৰি, খোল, নাগেৰা, উধান আদিয়ে প্ৰধান। ইয়াৰ উপৰিও সজাবৰ বাবে সৰু জোখৰ দৰা-কইনা, নাচনী, হাতী, ঘোঁৰা, চাকি আদি বিভিন্ন সামগ্ৰী মাটিৰে নিৰ্মাণ কৰা হয়। আকৌ ধান চাউল বা গৰমৰ দিনত গৰম কাপোৰ থবৰ বাবে ডাঙৰ ডাঙৰ মথিয়া সাজে। গৰম কাপোৰ মথিয়াত ভৰাই নিগনি আদিৰ পৰা আঁতৰাই ৰাখিবলৈ মথিয়াৰ মুখখন মাটিৰ লেপ দি বন্ধ কৰি দিয়া হয়। নদিয়া আৰু পিঠা পোৰা সানেকীও হ'ল দুবিধ পৰম্পৰাগত মৃৎ শিল্প।

জড়িত ব্যক্তি

সাধাৰণতে কুমাৰ আৰু হীৰা সম্প্ৰদায়ৰ লোকসকল এই শিল্পৰ সৈতে জড়িত। কুমাৰসকলে ধৰ্মীয় কাম-কাজত ব্যৱহৃত বাচনসমূহ আৰু হীৰাসকলে ঘৰুৱাভাৱে ব্যৱহৃত বাচনসমূহ তৈয়াৰ কৰে। মাজুলীৰ শালমৰা অঞ্চলৰ কৃষিভূমিহীন অনেক পৰিয়ালে মৃৎ শিল্প উৎপাদন কৰি জীৱিকা নিৰ্বাহ কৰি আছে। উচ্চ শিক্ষা গ্ৰহণ কৰি কৰ্ম সংস্থাপন নোপোৱা অনেক ডেকা-ডেকেৰীয়েও এই শিল্পক ব্যৱসায় ৰূপে লৈ স্বাৱলম্বিত হৈছে। মাটিৰ পাত্ৰ এটাৰ গঢ়ন প্ৰক্ৰিয়াৰ বিভিন্ন স্তৰত মৃৎ শিল্পী পৰিয়াল এটাৰ ল'ৰাৰপৰা ডেকালৈকে সকলোৰে পৰিশ্ৰম নিহিত থাকে। পুৰুষ শ্ৰমিকসকল সততে মাটি খন্দা, পেঘালীত পাত্ৰবোৰ পোৰা, ব্ৰহ্মপুত্ৰৰ কোঁবাল সোঁতত উটি অহা খৰি ধৰা আৰু পাত্ৰবোৰ বিক্ৰী কৰা আদি কামত নিয়োজিত। গঢ়নৰ অন্যান্য স্তৰ যেনে পাত্ৰসমূহ ত ৰং দিয়া, মাটি কঢ়িওৱা, কুমাৰ মাটি (মৃৎ শিল্প গঢ়িবলৈ প্ৰয়োজন হোৱা বিশেষ প্ৰকাৰৰ ক'লা আলতীয়া মাটি) খচি তাক গঢ়নৰ উপযোগী কৰা আদি কামত মহিলাসকলে আগভাগ লয়। অনেক সময়ত বিদ্যালয়ত পঢ়ি থকা ছাত্ৰ-ছাত্ৰসকলো মাটি কঢ়িওৱা, খৰি কঢ়িওৱা, বাচন কঢ়িওৱা, বিক্ৰী কৰা আদি লঘু অথচ দৰকাৰী কামত নিয়োজিত হয়।

অধিক চাওক

সাহিত্য.অৰ্গ
ইউটিউব
মাটিৰ শিল্প- বিকাশপেডিয়া

তথ্য সংগ্ৰহ

শ্ৰেণী:মাজুলী
শ্ৰেণী:মৃৎ শিল্প
ত্ৰিভুৱনদাস কিশিভাই পেটেল

ত্ৰিভুৱনদাস কিশিভাই পেটেল (২২ অক্টোবৰ ১৯০৩ - ৩ জুন ১৯৯৪)) আছিল ভাৰতীয় স্বাধীনতা সংগ্ৰামী

প্ৰাৰম্ভিক জীৱন

১৯০৩ চনৰ ২২ অক্টোবৰত গুজৰাটৰ আনন্দতকিশিভাই পেটেলৰ ঘৰত জন্মগ্ৰহণ কৰা ত্ৰিভুৱনদাস কিশিভাই পেটেল ভাৰতীয় স্বাধীনতা আন্দোলনৰ সময়ত মহাত্মা গান্ধী ত্ৰিভুৱনদাস পেটেলৰ নেতৃত্ব তথা নিৰ্দেশনা আৰু ভাৰ্গিছ কুৰিয়েনৰ যৌথ উদ্যোগত আনন্দৰ গুজৰাট সমবায় গাখীৰ বিপণন ফেডাৰেচন, ৰাষ্ট্ৰীয় দুগ্ধ বিকাশ পৰিষদ, ইনষ্টিটিউট অৱ ৰুৰেল মেনেজমেণ্ট, আনন্দকে ধৰি বহু সংগঠনৰ জন্ম হয়৷

ত্ৰিভুৱনদাস পেটেলে ১৯৬৩ চনত 'সমুদায়ভিত্তিক নেতৃত্ব'ৰ বাবে ৰমন মেগছেচে বঁটা লাভ কৰে৷ আনহাতে ১৯৬৪ চনত ভাৰত চৰকাৰৰ পৰা পদ্মভূষণ লাভ কৰে৷

তেখেত প্ৰদেশ কংগ্ৰেছ কমিটি (পিচিচি), ভাৰতীয় জাতীয় কংগ্ৰেছ (কংগ্ৰেছ-আই)ৰ সম্পাদক/সভাপতি হৈ থাকে৷ ইয়াৰ লগতে দলৰ পৰা ১৯৬৭–১৯৬৮ আৰু ১৯৬৮ -১৯৭৪ চনত দুবাৰকৈ ৰাজ্যসভাৰ সদস্য হিচাপেও দায়িত্ব পালন কৰে৷

ত্ৰিভুৱনদাস পেটেলৰ নি:স্বাৰ্থ নেতৃত্বত ১৯৭৩ চনৰ আগষ্ট মাহত আমূলে মোৰাৰজী দেশাই, মণিবেন পেটেল আৰু ভাৰ্গেজ কুৰিয়েনৰ সৈতে ২৫ বছৰীয়া জয়ন্তী উদযাপন কৰে।

ত্ৰিভুৱনদাস পেটেলে জীৱনৰ শেষ দিনটোলৈকে অক্লান্ত পৰিশ্ৰম কৰিছিল। তেখেতে তেলৰ দৰে কৃষি সামগ্ৰীৰ বাবে সমবায় সংগঠন স্থাপনৰ কাম কৰি আছিল। ১৯৯৪ চনৰ ৩ জুনত তেখেতৰ মৃত্যুৰ আগৰ দিনকেইটাত সমগ্ৰ কায়ৰাৰ পৰা হাজাৰ হাজাৰ কৃষকে তেখেতক সাক্ষাৎ কৰি ১৯৪৬ চনত আৰম্ভ হোৱা আন্দোলন চিৰদিন চলি থাকিব বুলি আশ্বাস দিছিল। শেষৰ দিনবোৰত তেখেতে সঘনাই কুৰিয়েনৰ বিষয়ে সুধিছিল যিয়ে তেওঁৰ জৰুৰীকালীন অৱস্থাৰ বতৰা পাইও তেখেতৰ মৃত্যুৰ আগমুহূৰ্তত কেতিয়াও তেখেতৰ ওচৰলৈ যোৱা নাছিল। কুৰিয়েনে তেখেতক সাক্ষাৎ নকৰাৰ বাবে একাংশই সেয়া চূড়ান্ত মাত্ৰাৰ প্ৰতাৰণা বুলি অনুভৱ কৰিছিল। ত্ৰিভুৱনদাসৰ বিষয়ে বহুতো শক্তিশালী গল্প এতিয়াও পোহৰলৈ অহা নাই৷ ইয়াৰ এটা কাৰণো থাকিব পাৰে (গল্পবোৰ গুজৰাটীত লিখা হৈছে)৷
১৯৬৪: পদ্মভূষণ

ব্যক্তিগত জীৱন

তেখেত শ্ৰীমতী মণি লক্ষ্মীৰ সৈতে বিবাহপাশত আবদ্ধ হৈছিল৷ দম্পতীটোৰ এগৰাকী কন্যা আৰু ছয়জন পুত্ৰ আছিল। তেওঁলোকৰ কেইবাজনো নাতি, প্ৰপৌত্ৰ আৰু প্ৰপুত্ৰী আছিল।

অতিৰিক্ত পঠন

Profile of Tribhuvandas K. Patel on 'Ramon Magsaysay Award Site'
Magsaysay Award Profile
AMUL's 25th Anniversary Celebrations

বাহ্যিক সংযোগ

Ramon Magsaysay Award Citation
The Making of Amul, Dr. Verghese Kurien
Mention of Tribhuvandas Kishibhai Patel's death
The-Indian-Milkman-Tribhuvandas-Patel

তথ্যসংগ্ৰহ

শ্ৰেণী:পদ্মভূষণ বঁটা বিজয়ী
শ্ৰেণী:ৰমন মেগছেছে বঁটা বিজয়ী
শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:গুজৰাটী ব্যক্তি
শ্ৰেণী:ভাৰতৰ স্বাধীনতা সংগ্ৰামী
শিৱপুৰী বাবা

শিৱপুৰী বাবা আছিল হিন্দু সাধু। তেওঁৰ জন্ম নাম জয়ন্তন নম্বুদিৰিপাদ আৰু স্বামী গোবিন্দনন্দ ভাৰতী নামেৰেও জনাজাত। ১৯৬৩ চনৰ ২৮ জানুৱাৰী (২০১৯, ১৫ মাঘ, সোমবাৰ, তৃতীয় তিথি)ত নেপালৰ পশুপতিনাথ মন্দিৰৰ সমীপৰ ধ্ৰুৱস্থলীত তেওঁৰ মৃত্যু হয়। তেওঁ ১৮২৬ চনত দক্ষিণ ভাৰতৰ এটা অঞ্চল কেৰালাত জন্মগ্ৰহণ কৰা বুলি দাবী কৰে। শিৱপুৰী বাবা নেপাললৈ আহি জীৱনৰ পিছৰ পৰ্যায়টো নেপালৰ কাঠমাণ্ডুৰ শিৱপুৰীৰ অৰণ্যত ধ্যান কৰি কটায়, য'ৰ পৰাই তেওঁৰ নাম শিৱপুৰী বাবা হয়।

তথ্যসূত্ৰ

শ্ৰেণী:হিন্দু সন্ত
শ্ৰেণী:নেপালৰ ব্যক্তি
মাইকুচুমফাই

মাইকুচুমফাই টাই পৰিয়ালৰ বিভিন্ন জনগোষ্ঠীৰ লোকসকলে পালন কৰা এক উৎসৱ। এই উৎসৱ মাঘ বিহুৰ সমসাময়িক আৰু টাই খামটি, টাই আহোম, টাই ফাকিয়াল, টাই টুৰুং, টাই আইতন আৰু টাই খাময়াংসকলে ইয়াক উদযাপন কৰে। মাইকুচুমফাই শব্দটোৰ অৰ্থ এনেধৰণৰ: 'মাই' মানে খৰি, 'কু' মানে জাপি থোৱাদম, 'চুম' সংযোগ কৰা আৰু 'ফাই' মানে জুই।অৰ্থাৎ দম কৰি জাপি থোৱা খৰিত অগ্নিসংযোগ কৰা।

মাইকুচুমফাই পালন কৰাৰ ৰীতি

অসমৰ অন্যান্য জনগোষ্ঠীৰ লোকসকলে মাঘৰ দোমাহীত উৰুকাৰ দিনা খৰিৰ মেজি সাজি জুই জ্বলোৱাৰ দৰে ঠাই খামটি, ফাকিয়াল, টুৰুং, আইতন, খাময়াংসকলে মাঘী পূৰ্ণিমাৰ দিনা মেজি সাজি মেজি জ্বলায়।এই উৎসৱলৈ কেইসপ্তাহমান থাকোঁতেই টাই গাঁৱৰ ডেকাসকলে হাবিৰ পৰা খৰি কাটি আনি বৌদ্ধ বিহাৰৰ চৌহদত গোটাই শুকুৱাবলৈ দিয়ে। খৰিবোৰ শুকালে 'মাইকু' (মেজি) ৰ নিৰ্দিষ্ট জোখত কাটি লয়। মেজিটো বুদ্ধ পূৰ্ণিমাৰ আগদিনা সন্ধিয়াৰ আগে আগে সাজি উলিওৱা হয়। মেজিটোৰ দৈঘ্য ৮মিটাৰ। মেজিটোৰ আগ অংশ বা শীৰ্ষ স্থান আৰু তলৰ গুৰি অংশটো কিছু পৰিমাণে সৰু কৰা হয় এটা তাঁতবোৱা মাকোৰ নিচিনা। প্ৰথমে কলপটুৱাৰে এটা মূৰত বেদীৰ দৰে নিৰ্মাণ কৰি লৈ তাৰ মাজে মাজে কাঠ খৰিবোৰ তৰপে তৰপে জাপি দি চাৰি চুকত চাৰিডাল গোটাবাঁহ পুতি তাৰ মাজত কুমলীয়া বাঁহ (দুই মূৰে গাঁঠি থকা) ৰ টুকুৰা ভৰাই দিয়ে। যাতে মেজি জ্বলিলে এইবোৰ 'ঢৌ', 'ঢৌ'কৈ শব্দ কৰি ফুটি যায়। মেজিটোৰ ওপৰৰ অংশত খেৰ দিয়া হয়। মেজিটো হাউলি নপৰিবলৈ দীঘল ৰছী মাটিত পোতা খুটিত বান্ধি দিয়ে। মেজিৰ চাৰিওকাষে ৰং-বিৰঙৰ কাগজ কাটি পুথি দিয়া হয়। মেজিটোত নানাৰঙী, ফুলৰ মালাদি সুন্দৰকৈ সজোৱা হয়।
ৰাতি হোৱাৰ লগে লগে মাইকুটোৰ কাষত গাঁৱৰ ডেকাসকলে বাদ্য বজাই নৃত্য-গীত কৰে। মাঘৰ পূৰ্ণিমাৰ দিনা পুৱা পৰম্পৰাগত পদ্ধতিৰে মেজি জ্বলাই মেজিঘৰত ডেকাসকলে নানান বস্তু দি বনোৱা খাওয়া কুক (খিচিৰি ভাত) সকলোৱে মিলি জুলি খায় আৰু মাইকুটোৰ ওচৰত সন্ধিয়া ধূপ-ধূনা, মম আদি জ্বলাই। গাঁৱৰ পাঠকে মন্ত্ৰ পাঠ কৰি মেজিটো বৌদ্ধৰ নামত উছৰ্গা কৰি জ্বলাবলৈ লোৱা হয়। ভিক্ষুৱে ৰাইজৰ মঙ্গল কামনা কৰি মঙ্গল সূত্ৰ গায় আৰু সকলোকে শীল বা ব্ৰত দিয়ে। তাৰ পাছত কোনো এজনে মাইকুত ওলোমাই থোৱা এডাল ৰছীত জুইৰ শিখা বান্ধি মেজিৰ ওপৰৰ অংশত অগ্নি সংযোগ কৰে। কিছুমানে মেজিটোত উঠি গৈয়ো মেজিৰ ওপৰ অংশত জুই দিয়া হয়।

লোক বিশ্বাস

টাই সকলৰ মাইকুচুমফাই উৎসৱৰ অন্তৰালতো এটি তাৎপৰ্যপূৰ্ণ কাহিনী জড়িত হৈ আছে। ভগৱান বুদ্ধই তেওঁৰ জীৱনৰ শেষ কালছোৱা বৈশালী নগৰৰ চপলা চৈত্যত কটাইছিল। মাঘ মাহৰ পূৰ্ণিমা তিথিত তেওঁ তেওঁৰ শিষ্য আৰু ভক্তবৃন্দৰ আগত ধৰ্ম প্ৰকাশ কৰিছিল। তাৰ তিনিমাহৰ পিছতে তেওঁ মহা পৰি নিৰ্বাণ লাভ কৰে। সেয়ে মাঘৰ এই পূৰ্ণিমা তিথিতে টাই গোষ্ঠীৰ লোকসকলে "মাইকুচুমফাই উৎসৱ পালন কৰে।

তথ্য সংগ্ৰহ

শ্ৰেণী:অসমৰ উৎসৱসমূহ
শ্ৰেণী:বৌদ্ধ ধৰ্ম
অসমীয়া ভাষাৰ আলোচনা সভা

অসমীয়া ভাষাৰ আলোচনা সভাৰ জন্ম হয় ১৮৯০ চনৰ ১৩ নৱেম্বৰ দেওবাৰে লম্বোদৰ বৰাৰ বাসগৃহত অনুষ্ঠিত হোৱা আলোচনামৰ্মে। এই সভাৰ সৈতে লম্বোদৰ বৰা, পণ্ডিত জয়দেৱ শৰ্মা, কালিনাথ হাজৰিকা, বংশীধৰ বৰুৱা, ঘনকান্ত চলিহাৰ আদি উল্লেখযোগ্য ব্যক্তিসকল জড়িত আছিল ।

উদ্দেশ্য

অসমীয়া ভাষাৰ আলোচনা সভাৰ প্ৰাথমিক উদ্দেশ্য বহুমুখী আছিল:

প্ৰতিষ্ঠান স্থাপনঃ এই সভাৰ লক্ষ্য আছিল সমাজৰ ভিতৰত বৌদ্ধিক আৰু সাংস্কৃতিক বৃদ্ধিৰ বাবে পুথিভঁৰাল আৰু টাউন হলৰ দৰে মূল প্ৰতিষ্ঠান স্থাপন কৰা।
হেমকোষ অভিধানৰ বাবে ধন সংগ্ৰহঃ এই সভাই হেমকোষ অভিধানৰ বাবে আগতীয়াকৈ ধন সংগ্ৰহৰ প্ৰচেষ্টা হাতত লৈছিল।
প্ৰকাশন সাহায্যঃ গ্ৰন্থ প্ৰকাশত সহায় সহযোগিতা কৰাৰ প্ৰয়াস কৰা হৈছিল, যাৰ ফলত অসমৰ সাহিত্যিক পৰিৱেশ সমৃদ্ধ হৈছিল।
কেটেলগিং আৰু সংৰক্ষণ: হাতেলিখা পুথিৰ তালিকা প্ৰনয়ণ, পুৰণি পুথিৰ সংৰক্ষণ,নথিভুক্তকৰণ কৰা কাৰ্যত সভাই গুৰুত্ব আৰোপ কৰা।
ধৰ্মীয় আৰু সাংস্কৃতিক পদক্ষেপঃ অসমীয়া সংস্কৃতিৰ অবিচ্ছেদ্য অংগ হল নামঘৰ। নামঘৰ নিৰ্মাণৰ দৰে পদক্ষেপৰ ওপৰতো সভাই গুৰুত্ব আৰোপ কৰে ।

সভাৰ সৈতে জড়িত ব্যক্তিসকল

অসমীয়া ভাষাৰ আলোচনা সভাৰ জড়িত হৈ প্ৰাৰম্ভিক কালতে তেজপুৰ চহৰৰ লগতে অসমীয়া ভাষা আৰু সংস্কৃতিৰ প্ৰচাৰ,প্ৰসাৰ আৰু সংৰক্ষণৰ যি বিশেষ প্ৰচেষ্টা আৰম্ভ কৰিছিল সেই কেইগৰাকীমান বিশেষ ব্যক্তিৰ নাম উল্লেখ কৰা হ'ল -
লম্বোদৰ বৰা,
পণ্ডিত জয়দেৱ শৰ্মা,
কালিনাথ হাজৰিকা,
বংশীধৰ বৰুৱা,
ঘনকান্ত চলিহা।

লগতে পঢ়ক

বাণ ৰঙ্গমঞ্চ
অসমীয়া ভাষা উন্নতি সাধিনী সভা
তেজপুৰ

তথ্য সংগ্ৰহ

শ্ৰেণী:অনুষ্ঠান প্ৰতিষ্ঠান
ইব্ৰাহিম লোডীৰ সমাধি

ইব্ৰাহিম লোডীৰ সমাধি ভাৰতৰ হাৰিয়ানাৰ পানীপথত আছে আৰু ই হৈছে লোডী বংশৰ শেষ চুলতান ইব্ৰাহিম লোডীৰ সমাধি।

সমাধিস্থল

ইব্ৰাহিম লোডীৰ সমাধি দিল্লীৰ লোডী গাৰ্ডেনৰ ভিতৰত থকা শ্বিশ গুম্বাদ বুলি প্ৰায়ে ভুল কৰা হয়। বৰঞ্চ ইব্ৰাহিম লোডীৰ সমাধি আচলতে পানীপথৰ তহচিল কাৰ্যালয়ৰ ওচৰত, চুফী সন্ত বু আলী শ্বাহ কালাণ্ডাৰৰ দৰগাহৰ ওচৰত অৱস্থিত।

ইব্ৰাহিম আছিল এজন জনগোষ্ঠীয় পাষ্টুন। পিতৃ চিকন্দৰৰ মৃত্যুৰ লগে লগে তেওঁ সিংহাসন লাভ কৰিছিল যদিও একে পিতৃৰ দৰে শান্তিৰে শাসন কৰিবলৈ পোৱা নাছিল। তেওঁ কেইবাটাও বিদ্ৰোহৰ সম্মুখীন হৈছিল। মেৱাৰৰ শাসক সংগ্ৰাম সিঙে পশ্চিম উত্তৰ প্ৰদেশলৈকে নিজৰ সাম্ৰাজ্য সম্প্ৰসাৰণ কৰি আগ্ৰা আক্ৰমণ কৰাৰ ভাবুকি দিছিল। পূবতো বিদ্ৰোহ হৈছিল। ইব্ৰাহিম লোডীয়েও পূৰ্বৰ বয়োজ্যেষ্ঠ্য বিষয়াসকলক অসন্তুষ্ট কৰিছিল যেতিয়া তেওঁ বৃদ্ধ আৰু জ্যেষ্ঠ সেনাপতিৰ ঠাইত তেওঁৰ প্ৰতি আনুগত্যশীল কনিষ্ঠ সেনাপতিসকলক নিযুক্তি দিছিল। তেওঁৰ আফগান পাৰিষদে অৱশেষত বাবৰক ভাৰত আক্ৰমণ কৰিবলৈ আমন্ত্ৰণ জনায় আৰু ৰাণা সংগাইয়ো বাবৰক ভাৰত আক্ৰমণ কৰিবলৈ আমন্ত্ৰণ জনায়, যাতে ৰংগা সংগাই দিল্লীত শাসন কৰিব পাৰে।

১৫২৬ চনত কাবুলিষ্টান (কাবুল, আফগানিস্তান)ৰ ৰজা বাবৰৰ মোগল বাহিনীয়ে ইব্ৰাহিমৰ বহু বৃহৎ সৈন্যবাহিনীক পানীপথ যুদ্ধত পৰাস্ত কৰে। পানীপথৰ যুদ্ধৰ সময়ত ইব্ৰাহিমক হত্যা কৰা হৈছিল আৰু তেওঁৰ সমাধি এতিয়া তাতেই আছে। অনুমান কৰা হৈছে যে বাবৰৰ বাহিনীৰ সংখ্যা আছিল প্ৰায় ২৫,০০০–৩০,০০০ জন আৰু তাত ২০ৰপৰা ২৪ টা পদাতিক সৈন্যবাহিনী আছিল। ইব্ৰাহিম লোডীৰ প্ৰায় ৩০,০০০–৪০,০০০ পুৰুষৰ লগতে কমেও ১০০টা হাতী আছিল। লোডী বংশৰ অন্ত পৰাৰ পাছত মোগল শাসনৰ যুগ আৰম্ভ হয়।

পুনৰুদ্ধাৰ আৰু স্থানান্তৰ

১৮৬৬ চনত গ্ৰেণ্ড ট্ৰাংক ৰোড নিৰ্মাণৰ সময়ত ব্ৰিটিছে সমাধিস্থলটো স্থানান্তৰিত কৰি পানীপথ যুদ্ধত ইব্ৰাহিম লোডীৰ মৃত্যুৰ ওপৰত আলোকপাত কৰা এটা শিলালিপিৰে সংস্কাৰ কৰে।

গোৱালিয়ৰৰ পুৰণি বংশৰ শেষৰজন ৰজা বিক্ৰমাদিত্য একে যুদ্ধতে পতিত হোৱাৰ পিছৰেপৰা গোৱালিয়ৰৰ জনসাধাৰণৰ বাবে তীৰ্থস্থান গঠন কৰা আন এটা কোনো ধৰণৰ স্মৃতিসৌধ অৱশ্যে থকা যেন লাগে। আলেকজেণ্ডাৰ কানিংহামৰ মতে এই স্মৃতিসৌধটো গ্ৰেণ্ড ট্ৰাংক ৰোড নিৰ্মাণ কৰাৰ সময়ত ধ্বংস হৈছিল।

তথ্যসূত্ৰ

শ্ৰেণী:ঐতিহাসিক কীৰ্তিচিহ্ন
দক্ষিণ আফ্ৰিকা

দক্ষিণ আফ্ৰিকা , আনুষ্ঠানিক নাম দক্ষিণ আফ্ৰিকা গণৰাজ্য (, চমুকৈ আৰএচএ), হৈছে আফ্ৰিকা মহাদেশৰ দক্ষিণ প্ৰান্তত অৱস্থিত এখন দেশ। ইয়াৰ চাৰিসীমাৰ দক্ষিণে ভাৰত মহাসাগৰ আৰু আটলাণ্টিক মহাসাগৰে ২,৭৯৮ কিলোমিটাৰ বিস্তৃত দক্ষিণ আফ্ৰিকাৰ উপকূল অঞ্চলৰ সৃষ্টি কৰিছে। দেশখনৰ উত্তৰে প্ৰতিবেশী দেশ নামিবিয়া, ব'তছোৱানা আৰু জিম্বাবুৱে অৱস্থিত; উত্তৰ আৰু উত্তৰ-পূব দিশত মোজাম্বিক আৰু এস্বাটিনি দেশ। ল'চ'থ' দেশখনক দক্ষিণ আফ্ৰিকাৰ ভূখণ্ডই সম্পূৰ্ণভাৱে আৱৰি ৰাখিছে। দক্ষিণ আফ্ৰিকা মাটিকালৰ ফালৰ পৰা আফ্ৰিকা মহাদেশৰ দক্ষিণাঞ্চলৰ বৃহত্তম দেশ আৰু পৃথিৱীৰ ২৪তম বৃহত্তম দেশ, আনহাতে ৫.৮ কোটি জনসংখ্যাৰে ই পৃথিৱীৰ ২৪তম জনবহুল দেশ। দক্ষিণ আফ্ৰিকা পুৰণা বিশ্ব বা পূব গোলাৰ্ধৰ মূল ভূখণ্ডৰ দক্ষিণতম দেশ আৰু বিষুৱ ৰেখাৰ সম্পূৰ্ণ দক্ষিণে অৱস্থিত সৰ্বাধিক জনবহুল দেশ। দক্ষিণ আফ্ৰিকাৰ প্ৰায় ৮০% বাণ্টু জনগোষ্ঠীৰ বংশোদ্ভোৱৰ, আৰু বহুজাতীয় লোক উল্লেখযোগ্য।

দক্ষিণ আফ্ৰিকা এখন বহু সংস্কৃতি, ভাষা আৰু ধৰ্মৰ সমন্বিত সমাজ। দেশখনৰ সংবিধানে ১১টা ভাষাক চৰকাৰী ভাষাৰ স্বীকৃতি দিছে, যি পৃথিৱীৰ চতুৰ্থ সৰ্বাধিক সংখ্যা। ইয়াৰ মাজতে দুটা ভাষা ইউৰোপীয় বংশোদ্ভূত: ওলন্দাজ ভাষাৰ পৰা বিকাশ হোৱা আফ্ৰিকান্স ভাষা হৈছে বেছিভাগ বহুজাতীয় তথা শ্বেতাংগ দক্ষিণ আফ্ৰিকানসকলৰ প্ৰথম ভাষা; ইংৰাজী ভাষাই ব্ৰিটিছ উপনিবেশক প্ৰতিফলিত কৰে, যাক চৰকাৰী আৰু বাণিজ্যিকভাবে ব্যৱহাৰ কৰা হয় আৰু ইয়াৰ স্থান প্ৰথম কথিত ভাষা হিচাপে চতুৰ্থ।

শ্ৰেণী:আফ্ৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
পিটাৰ জন ৰেটক্লিফ

ছাৰ পিটাৰ জন ৰেটক্লিফ (জন্ম: ১৪ মে' ১৯৫৪) এগৰাকী ব্ৰিটিছ চিকিৎসক আৰু কোষ আণৱিক জীৱবিজ্ঞানী। বৰ্তমান তেওঁ অক্সফোৰ্ডৰ জন ৰেডক্লিফ হস্পিটেলত চিকিৎসক হিচাপে কৰ্মৰত। তেওঁ ২০০৪ চনৰ পৰা ২০১৬ চনলৈ অক্সফোৰ্ড বিশ্ববিদ্যালয়ৰ ক্লিনিকেল মেডিচিন বিভাগৰ অধ্যাপক আৰু মুৰব্বী আছিল। ২০১৬ চনত তেওঁ ফ্ৰান্সিছ ক্ৰিক ইনষ্টিটিউটৰ ক্লিনিকেল গৱেষণা নিৰ্দেশক হিচাপে নিযুক্ত হয়। ইয়াৰ লগতে তেওঁ অক্সফোৰ্ড বিশ্ববিদ্যালয়ৰ লোডৱিগ ইনষ্টিটিউট অফ কেঞ্চাৰ ৰিচাৰ্ছৰ সদস্য টাৰ্গেট ডিস্ক'ভাৰী ইনষ্টিটিউটৰ নিৰ্দেশক আছিল।

তেওঁ হাইপ'ক্সিয়া বা অক্সিজেনৰ অভাৱত কোষত ঘটা বিক্ৰিয়া সমূহৰ অধ্যয়নৰ বাবে বিখ্যাত। ইয়াৰ বাবে তেওঁ উইলিয়াম কেলিন জুনিয়ৰ আৰু গ্ৰেগ লিয়নাৰ্ড চেমেনজাৰ সৈতে "অক্সিজেনৰ উপলব্ধতাৰ ওপৰত কোষ সমূহে কেনেকৈ সংবেদন লাভ কৰে আৰু নিজকে সেই পৰিৱেশৰ উপযোগী কৰি লয় আৱিষ্কাৰ"ৰ বাবে ২০১৯ চনৰ চিকিৎসা বিজ্ঞানৰ নোবেল বঁটা লাভ কৰে।

প্ৰাৰম্ভিক জীৱন আৰু শিক্ষা

১৯৫৪ চনৰ ১৪ মে' তাৰিখে যুক্তৰাজ্যৰ মৰেকেম্বে, লেন্সশ্বাযাৰত পিটাৰ জন ৰেটক্লিফৰ জন্ম হৈছিল। তাৰপিছত তেওঁ ল'ৰাৰ লেনচেষ্টাৰ ৰয়েল গ্লোৱেল গ্ৰামাৰ স্কুলত শিক্ষা গ্ৰহণ কৰে। তেওঁ ১৯৭২ চনত কেম্ব্ৰিজ বিশ্ববিদ্যালয়ৰ অন্তৰ্ভুক্ত গনেভিল এণ্ড কেইউছ কলেজ, কেম্ব্ৰিজত চিকিৎসা বিজ্ঞান অধ্যয়ন কৰিবলৈ জলপানি লাভ কৰে। তাৰপিছত তেওঁ লণ্ডনৰ চেইণ্ট বাৰ্থ'ল'মিউ হস্পিটেলত শিক্ষা সম্পূৰ্ণ কৰে। ১৯৭৮ চনত তেওঁ অক্সফোৰ্ড বিশ্ববিদ্যালয়ৰত বৃক্ক চিকিৎসাত প্ৰশিক্ষিত হয় আৰু পিচলৈ ৰেনেল অক্সিজিনেচনক মূল বিষয় লৈ গৱেষণা আৰম্ভ কৰে।

১৯৮৯ চনত তেওঁ ৱেলকাম ট্ৰাষ্টৰ চিনিয়ৰ ফেল'শ্বিপ লাভ কৰি নিজৰ ক্ষেত্ৰ সলনি কৰি এক ননতুন পৰীক্ষাগাৰ স্থাপন কৰে। ইয়াত তেওঁ কোষৰ অক্সিজেন সংবেদনশীলতাৰ পথৰ ওপৰত গৱেষণা আৰম্ভ কৰে।
কানাডা গ্ৰেইডনাৰ ইণ্টাৰনেছনেল বঁটা, ২০১০
চিকিৎসা বিজ্ঞানৰ নোবেল বঁটা, ২০১৯

২০১৪ চনত ক্লিনিকেল মেডিচিনত তেওঁৰ অৱদানৰ স্বীকৃতি স্বৰূপে নাইট উপাধি প্ৰদান কৰা হৈছিল।

তথ্য উৎস

বাহ্যিক সংযোগ

অক্সফোৰ্ড বিশ্ববিদ্যালয়ৰ ৱেবচাইটত পিটাৰ জন ৰেটক্লিফৰ বিষয়ে

শ্ৰেণী:যুক্তৰাজ্যৰ ব্যক্তি
শ্ৰেণী:জীৱবিজ্ঞানী
শ্ৰেণী:চিকিৎসাবিদ
শ্ৰেণী:চিকিৎসা বিজ্ঞানৰ ন'বেল বঁটা বিজয়ী‎
আৰ্কিমিডিছ

|
আৰ্কিমিডিছ (প্ৰায় ২৮৭ – প্ৰায় ২১২ খ্ৰীষ্টপূৰ্ব) আছিল চিচিলিৰ চিৰাকিউজ চহৰৰ এজন প্ৰাচীন গ্ৰীক গণিতজ্ঞ, পদাৰ্থবিজ্ঞানী, অভিযন্তা, জ্যোতিৰ্বিজ্ঞানী আৰু উদ্ভাৱক।

উদ্ধৃতিসমূহ

ইউৰেকা! ইউৰেকা! (মই পাইছো! বা মই পাইছো!, সাধাৰণতে 'ইউৰেকা!' বুলি উদ্ধৃত।)
মোক থিয় হ’বলৈ ঠাই এডোখৰ দিয়া, মই পৃথিৱীখনক লৰচৰ কৰি দিম।
প্ৰথমতে অবাস্তৱ যেন লগা জ্যামিতিৰ কিমানটা উপপাদ্য সময়ত সফলতাৰে কাম কৰা হৈছে!
গণিতক ইয়াৰ প্ৰকৃত সৌন্দৰ্য্যৰ সৈতে সেইজনেই বুজিব পাৰে যি কেৱল নিৰ্মল হৃদয় আৰু মৰমেৰে ইয়াৰ কাষ চাপি অগ্ৰসৰ হয়।
গণিত অধ্যয়ন নকৰা বা বুজিবলৈ চেষ্টা নকৰা লোকৰ বাবে পৃথিৱীখনৰ বহু কথা বুজিব নোৱাৰা হৈয়েই থাকে।
মানুহে সদায় অতীতৰ পৰা শিকি আহিছে। ইয়াৰ কাৰণ হ’ল মানুহে অতীতৰ পৰা একো শিকিব পৰাটো কেতিয়াও সম্ভৱ নহয়।

উৎস
ফ্ৰেষ্টা কোহিস্তানী

ফ্ৰেষ্টা কোহিস্তানী (, ১৯৯১ – ২৪ ডিচেম্বৰ ২০২০) আফগান তাজিক মহিলাৰ অধিকাৰ কৰ্মী আৰু গণতন্ত্ৰ সমৰ্থক আছিল৷ তেওঁ আফগানিস্তানত হত্যাৰ বিৰুদ্ধে সঘনাই মাত মাতিছিল। ২৯ বছৰ বয়সত তেওঁক হত্যা কৰা হৈছিল।

কোহিস্তানীয়ে সঘনাই ৰাজধানী কাবুলত আফগানিস্তানত মহিলাৰ অধিকাৰৰ পোষকতা কৰি অনুষ্ঠানৰ আয়োজন কৰিছিল। বন্দুকধাৰীসকল পলায়ন কৰে।[4] মৃত্যুৰ পূৰ্বে কোহিস্তানীয়ে কৰ্তৃপক্ষৰ পৰা সুৰক্ষা বিচাৰিছিল। কাৰণ ইয়াৰ আগতেও তেওঁ ভাবুকিৰ সন্মুখীন হৈছিল৷

তথ্যসূত্ৰ

শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
হেৰমান হেস

হেৰমান কাৰ্ম হেস্ (২ জুলাই ১৮৭৭-৯ আগষ্ট ১৯৬২) আছিল জাৰ্মানীত জন্ম গ্ৰহণ কৰা এজন বিশিষ্ট কবি, ঔপন্যাসিক আৰু চিত্ৰকৰ। ১৯৪৬ খ্ৰীষ্টাব্দত তেওঁ সাহিত্যত ন'বেল বঁটা লাভ কৰে। ভাৰতীয় শ্ৰমণ দৰ্শনৰ আধাৰত ১৯২২ চনত তেওঁ জাৰ্মান ভাষাত সিদ্ধাৰ্থ নামৰ কালজয়ী উপন্যাসখনো ৰচনা কৰিছিল।

সাহিত্য কৰ্ম

(১৯০০) হেৰমান লস্কাৰ
(১৯০৬) বিনিথ দ্য হুইল (দ্য প্ৰডিজি নামে প্ৰকাশিত)
(১৯১০) গাৰ্টুড
(১৯১৪) ইন দি ওল্ড সান
(১৯১৯) ষ্ট্ৰেঞ্জ নিউজ ফ্ৰম অ্যানাদাৰ ষ্টাৰ
(১৯১৯) ডেমিয়ান (এমিল সিনক্লেয়াৰ ছদ্মনামে প্ৰকাশিত)
(১৯২২) সিদ্ধাৰ্থ
(১৯২৭) ষ্টেপেনউলফ
(১৯৩২) জাৰ্নি টু দ্য ওয়েষ্ট
(১৯৪৩) দ্য গ্লাস বিড গেম (ম্যাজিষ্টাৰ লুডি নামে প্ৰকাশিত)

তথ্য সংগ্ৰহ

শ্ৰেণী:সংক্ষিপ্ত জীৱনী
প্ৰশান্ত নীল

প্ৰশান্ত নীল (; জন্ম ৪ জুন ১৯৮০) এগৰাকী ভাৰতীয় চলচ্চিত্ৰ পৰিচালক আৰু চিত্ৰনাট্যকাৰ৷ তেওঁ মুখ্যতঃ কন্নড় চলচ্চিত্ৰ উদ্যোগৰ লগত জড়িত। তেওঁ চলচ্চিত্ৰ জগতত ২০১৪ চনৰ কন্নড় চলচ্চিত্ৰ উগ্ৰামৰ জৰিয়তে আত্মপ্ৰকাশ কৰে আৰু পিছলৈ কে.জি.এফ. : চেপ্তাৰ ১ (২০১৮) আৰু কে.জি.এফ. : চেপ্তাৰ ২ (২০২২) পৰিচালনা কৰে৷

ব্যক্তিগত জীৱন

তেওঁ ২০১০ চনত লিখিথা (Likhitha) -ক বিয়া কৰায়। এই দম্পতীহালৰ এগৰাকী কন্যা আৰু পুত্ৰ সন্তান আছে।

চলচ্চিত্ৰপঞ্জী

+টোকা

এতিয়াও মুক্তি লাভ কৰা নাই

+
বৰ্ষ চলচ্চিত্ৰ পৰিচালক লেখক ভাষা টোকা
২০১৪
উগ্ৰাম

কন্নড়

২০১৮
কে.জি.এফ. : চেপ্তাৰ ১

২০২২
কে.জি.এফ. : চেপ্তাৰ ২

Bagheera (বাঘীৰা)

ফিল্মিং
২০২৩
চালাৰ
rowspan="2"
rowspan="2"
কন্নড়তেলেগু
ফিল্মিং

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতৰ চলচ্চিত্ৰ পৰিচালক
সুৰভি চান্দনা

সুৰভি চান্দনা (ইংৰাজী: Surbhi Chandna; জন্ম: ১১ ছেপ্টেম্বৰ ১৯৮৯) এগৰাকী ভাৰতীয় অভিনেত্ৰী যিয়ে মূলতঃ হিন্দী টেলিভিছনত কাম কৰে। ‘ইশ্কবাজ’ত অনিকা ত্ৰিবেদী সিং অবেৰয় আৰু ‘নাগিন ৫’ত বাণী শৰ্মা সিংহানিয়াৰ চৰিত্ৰ ৰূপায়ণৰ বাবে চান্দনা ব্যাপকভাৱে পৰিচিত। এই দুয়োটা অভিনয়েই তেওঁক দুবাৰকৈ জনপ্ৰিয় শ্ৰেষ্ঠ অভিনেত্ৰীৰ আই টি এ (ITA) বঁটা প্ৰদান কৰিছে।

চান্দনাই ২০০৯ চনত ‘তাৰাক মেহতা কা উল্টা চসমা’ত চুইটীৰ চৰিত্ৰত এক বিশেষ উপস্থিতিৰে (cameo) অভিনয় জীৱনৰ পাতনি মেলে। তেওঁ ‘কবুল হ্যায়’ত হায়া কুৰেছী হিচাপে প্ৰথমটো গুৰুত্বপূৰ্ণ চৰিত্ৰত অভিনয় কৰিছিল। ইয়াৰ উপৰি তেওঁ ‘সঞ্জীৱনী’ত ডা° ঈশানী আৰোৰা আৰু ‘শেৰদিল শেৰগিল’ত মনমিত শেৰগিলৰ চৰিত্ৰত অভিনয়ৰ বাবে পৰিচিত। ২০২৪ চনত চান্দনাই আমাজন মিনি টিভিৰ ‘ৰক্ষক - ইণ্ডিয়াছ ব্ৰেভছ’ৰ জৰিয়তে ৱেব শ্ব’ জগতলৈও প্ৰসাৰিত হয়।

প্ৰাৰম্ভিক জীৱন

সুৰভি চান্দনাৰ জন্ম ১৯৮৯ চনৰ ১১ ছেপ্টেম্বৰত মহাৰাষ্ট্ৰৰ মুম্বাইত হৈছিল। ১৩ বছৰ ধৰি ডেটিং কৰাৰ পাছত, ২০২৪ চনৰ ২ মাৰ্চত জয়পুৰত এক পৰম্পৰাগত হিন্দু বিবাহ অনুষ্ঠানৰ জৰিয়তে তেওঁলোক বিবাহপাশত আবদ্ধ হয়।

সংবাদ মাধ্যমত

টাইমছ অৱ ইণ্ডিয়াৰ ‘টেলিভিছনৰ আটাইতকৈ আকৰ্ষণীয় মহিলা’ৰ তালিকাত তেওঁ ২০১৮ চনত দ্বাদশ আৰু ২০২০ চনত চতুৰ্থ স্থান লাভ কৰিছিল। যুক্তৰাজ্য ভিত্তিক সংবাদ পত্ৰ ইষ্টাৰ্ণ আইৰ ‘৫০ গৰাকী যৌন আবেদনময়ী এছীয় মহিলা’ৰ তালিকাত তেওঁ ২০১৮ চনত ১৬ নম্বৰ আৰু ২০১৯ চনত ৫ম স্থানত আছিল। ২০২০ চনৰ ‘শীৰ্ষ ৫০ গৰাকী এছীয় চেলিব্ৰিটি’ৰ তালিকাত তেওঁ নৱম স্থান লাভ কৰিছিল। এই সন্দৰ্ভত মঞ্জু চন্দ্ৰনে উল্লেখ কৰিছিল যে, "২০২০ চনত টেলিভিছনৰ গুৰুত্ব বহুখিনি বৃদ্ধি পালে আৰু সৰু পৰ্দাৰ ৰাণী সুৰভিয়ে আধিপত্য বিস্তাৰ কৰিলে। এইগৰাকী প্ৰতিভাশালী অভিনেত্ৰীয়ে বিশ্বজুৰি সকলো প্ৰজন্মৰ দৰ্শকৰ সৈতে এনেদৰে সংযোগ স্থাপন কৰিলে যিটো আন কোনো এছীয় ব্যক্তিয়ে কৰা নাই।"

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
উপাসনা ঘোষ

উপাসনা ঘোষ (জন্ম ১৯৮৭, কলিকতা) পশ্চিম বংগৰ কলকাতা চহৰত বাস কৰা এগৰাকী ভাৰতীয় চিত্ৰকৰ আৰু গ্ৰাফিক ডিজাইনাৰ। তেওঁৰ ৰচনাসমূহ ক্লাবিং সংস্কৃতি, মানসিক আৰু যৌন স্বাস্থ্যৰ ক্ষেত্ৰত নাৰীবাদী দৃষ্টিভংগীৰ বাবে জনাজাত আৰু ইয়াক ৯০ৰ দশকৰ পৰা অনুপ্ৰাণিত, পপ-আৰ্ট-শৈলীৰ ৰচনা বুলি বৰ্ণনা কৰা হৈছে, ভাৰ্ভ আলোচনীৰ মতে, তেওঁৰ ৰচনাসমূহৰ লক্ষ্য হৈছে সাংস্কৃতিক গ্ৰহণযোগ্যতা, নাৰীত্ব, আৰু বিচিত্ৰ পৰিচয়ৰ ওপৰত ধাৰণাসমূহক প্ৰশ্ন উত্থাপন কৰা। লণ্ডনৰ চেণ্ট্ৰেল চেণ্ট মাৰ্টিনছৰ পৰা যোগাযোগ ডিজাইনৰ ডিগ্ৰী লাভ কৰে। আন্তঃৰাষ্ট্ৰীয় পৰ্যায়ত সফলতা লাভ কৰা আৰু লণ্ডন আৰু বাৰ্লিনৰ বিভিন্ন আৰ্ট গেলেৰীত প্ৰদৰ্শিত হোৱা তেওঁ নিজকে এগৰাকী আকস্মিক শিল্পী বুলি বৰ্ণনা কৰে। লণ্ডন, বাৰ্লিন আৰু নিউয়ৰ্কৰ নাৰীবাদী আলোচনী, ফেশ্বন লেবেল, কুইয়াৰ সামূহিক আৰু ইলেক্ট্ৰনিক সংগীতজ্ঞসকলৰ সহযোগত কাম কৰিছে।

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় মহিলা
শ্ৰেণী:নাৰীবাদী
শ্ৰেণী:জীৱিত ব্যক্তি